internet vaartha 169 Views
కోల్‌కతా : ప్రపంచ టి20 టోర్నీలో పాల్గొనే తమ జట్టులో కీరోస్‌ పోలార్డ్‌,సునీల్‌ నరైన్‌ల స్థానాన్ని భర్తీ చేయలేమని వెస్టిండీస్‌ కెప్టెన్‌ డారెన్‌ సమీ అభిప్రాయం వ్యక్తం చేశాడు. జట్టులో వారు లేని లోటు పూడ్చలేమని,నరైన్‌ స్థానాన్ని అష్లే నర్సితో భర్తీ చేయనున్నామన్నాడు.వరల్డ్‌ టి20కి వెస్టిండీస్‌ జట్టును ప్రకటించిన తరువాత పోలార్డ్‌,నరైన్‌లు ఆకస్మికంగా వైదొలగిన సంగతిని సామీ ఈ సందర్భంగా పేర్కొన్నాడు.పోలార్డ్‌ ఫిట్‌నెస్‌ కారణంగా జట్టుక దూరం కాగా,నరైన్‌ తన బౌలింగ్‌ శైలిలో ఇబ్బందులు ఎదుర్కొంటున్న కారణంగా జట్టుకు దూరం కావాల్సి వచ్చిందన్నాడు.కాగా మంగళవారం ఇక్కడి మీడియాతో మాట్లాడిన సామీ తమ జట్టుకు టి20ల్లో ఆడిన అనుభవం ఎక్కువన్నాడు. పాకిస్థాన్‌ సూపర లీగ్‌ల్లో భాగంగా తమ జట్టులోని ఎక్కువ శాతం మంది ఆటగాళ్లు దుబా§్‌ులో ఉండటం చేత గత వారమే తమ జట్టు ఇక్కడకు చేరుకుందన్నాడు. దుబాయ్ లోని వాతావరణ పరిస్థితులకు భారత్‌లోని పరిస్థితులకు చాలా దగ్గర లక్షణాలుంటాయని ఇది తమకు ఖచ్చితంగా కలిసివస్తుందని ఆశిస్తున్నట్లు సమీ పేర్కొన్నాడు.